2.  ลักษณะการประกอบธุรกิจ

เอสซีจีมีการลงทุนที่สำคัญในระหว่างปี 2550 – 2552 ดังนี้

ปี 2552

-   เอสซีจี เคมิคอลส์ ได้เข้าถือหุ้นร้อยละ 25 ในบริษัท GTC Technology (GTC)
    ซึ่งเป็นผู้ประกอบธุรกิจด้าน Technology Licensing ที่หลากหลาย
    ซึ่งรวมถึงเทคโนโลยีการแยกสารอะโรมาติกส์และการทำให้บริสุทธิ์ เทคโนโลยีการผลิต
    Paraxylene และเทคโนโลยีการแยก Styrene จากผลิตภัณฑ์พลอยได้ของ Naphtha
    Cracker รวมถึงการให้บริการทางวิศวกรรมในอุตสาหกรรมปิโตรเคมีและโรงกลั่น ทั้งนี้
    การเข้าถือหุ้นใน GTC
    ดังกล่าวจะเพิ่มขีดความสามารถในการพัฒนาเทคโนโลยีและผลิตภัณฑ์มูลค่าสูงของเอสซีจี
    เคมิคอลส์ ซึ่งสอดคล้องกับ กลยุทธ์การพัฒนา High Value Added Product & Service
    ของเอสซีจี รวมทั้งจะช่วยเพิ่มศักยภาพของบุคลากรด้าน R&D ของเอสซีจี เคมิคอลส์
    ให้แข็งแกร่งยิ่งขึ้นอีกด้วย

-   เอสซีจี เปเปอร์ ได้ลงนามในสัญญาเข้าซื้อหุ้นทั้งหมดในบริษัท New Asia Industries
    Company Limited
    ซึ่งประกอบธุรกิจผลิตและจำหน่ายกล่องกระดาษลูกฟูกรายใหญ่ในประเทศเวียดนาม

-   เอสซีจี ผลิตภัณฑ์ก่อสร้าง ได้ร่วมลงทุนกับ Sekisui Chemical Co., Ltd. ประเทศญี่ปุ่น
    (“Sekisui”) ในการผลิตและจำหน่ายบ้านระบบโมดูลาร์
    ซึ่งเป็นนวัตกรรมของเทคโนโลยีการก่อสร้างที่มุ่งเน้นคุณภาพ ความปลอดภัย ความสะดวกสบาย
    ความสะอาด ประหยัดพลังงาน และลดค่าใช้จ่ายตลอดอายุของบ้าน
    โดยในโครงการร่วมทุนดังกล่าวได้ร่วมกันจัดตั้งบริษัทใหม่ขึ้น 2 บริษัท คือ

    1.  บริษัทเซกิซุย-เอสซีจี อินดัสทรี จำกัด ซึ่งเป็นบริษัทร่วมของเอสซีจี
        เพื่อผลิตส่วนประกอบบ้านสำเร็จรูประบบโมดูลาร์ โดยเอสซีจี
        ผลิตภัณฑ์ก่อสร้างถือหุ้นร้อยละ 49 และ Sekisui ถือหุ้นร้อยละ 51

    2.  บริษัทเอสซีจี-เซกิซุย เซลส์ จำกัด ซึ่งเป็นบริษัทย่อยของเอสซีจี
        เพื่อขายบ้านสำเร็จรูประบบโมดูลาร์ พร้อมประกอบติดตั้งรวมทั้งให้บริการแก่ลูกค้า
        โดยเอสซีจี ผลิตภัณฑ์ก่อสร้างถือหุ้นร้อยละ 51 และ Sekisui ถือหุ้นร้อยละ 49

ปี 2551

-   เอสซีจี เคมิคอลส์ ได้ร่วมลงทุนในหุ้นสามัญของบริษัท Long Son Petrochemicals Co.,
    Ltd. ซึ่งเป็นบริษัทที่จัดตั้งใหม่เพื่อผลิตวัตถุดิบสำหรับผลิตเม็ดพลาสติก
    เม็ดพลาสติกโพลิเอททีลีนและโพลิโพรไพลีน ในประเทศเวียดนาม
    โดยเป็นกิจการที่ควบคุมร่วมกันระหว่างกลุ่มบริษัทในเอสซีจีในสัดส่วนการถือหุ้นร้อยละ 71
    (สัดส่วนการถือหุ้นทางตรงและทางอ้อมโดย บปซ. คิดเป็นร้อยละ 61)
    และผู้ร่วมทุนในประเทศเวียดนาม ในสัดส่วนการถือหุ้นที่เหลืออีกร้อยละ 29 (Preliminary
    Stage)

นอกจากนี้ เอสซีจี เคมิคอลส์ ได้ขายเงินลงทุนในหุ้นสามัญทั้งหมดร้อยละ 48 ของบริษัทแปซิฟิค
พลาสติคส์ (ประเทศไทย) จำกัด ซึ่งเป็นบริษัทร่วม ให้แก่ The Dow Chemical Company

-   เอสซีจี ผลิตภัณฑ์ก่อสร้าง ได้ซื้อหุ้นสามัญร้อยละ 61.9 ของบริษัทไทย-เยอรมัน เซรามิค
    อินดัสทรี่ จำกัด (มหาชน) (TGCI)
    ซึ่งดำเนินธุรกิจเกี่ยวกับการผลิตและจำหน่ายกระเบื้องเซรามิคปูพื้น กระเบื้องบุผนัง
    และการพัฒนาอสังหาริมทรัพย์ ทั้งนี้ กลุ่มธุรกิจได้นำผลการดำเนินงานของ TGCI
    มาจัดทำงบการเงินรวมตั้งแต่ไตรมาสที่ 3 ปี 2551

  นอกจากนี้ ในปลายไตรมาสที่ 4 ปี 2551 กลุ่มบริษัทได้ซื้อหุ้นสามัญของบริษัทโสสุโก้ เซรามิค
  จำกัด เพิ่มขึ้น ร้อยละ 9 ทำให้มีสัดส่วนการถือหุ้นคิดเป็นร้อยละ 54 ทั้งนี้ ตั้งแต่วันที่ 1 มกราคม
  2552
  กลุ่มธุรกิจจะเริ่มมีอำนาจควบคุมในการกำหนดนโยบายและการดำเนินงานของบริษัทร่วมดังกล่าว
  และจะนำผลการดำเนินงานมาจัดทำ งบการเงินรวมตั้งแต่ไตรมาสที่ 1 ปี 2552

ปี 2550

จากนโยบายที่จะลดบทบาทในธุรกิจที่ไม่ใช่ธุรกิจหลัก กลุ่มบริษัทได้ขายเงินลงทุนในหุ้นทุนร้อยละ 35
ของบริษัทเหล็กสยามยามาโตะ จำกัด ให้แก่ผู้ร่วมทุนปัจจุบัน ทำให้สัดส่วนการถือหุ้นคงเหลือร้อยละ
10 และขายเงินลงทุนใน หุ้นทุนร้อยละ 24 ของบริษัทสยามฟูรูกาวา จำกัด ให้แก่บริษัท Furukawa
Battery ประเทศญี่ปุ่น ทำให้สัดส่วนการถือหุ้นคงเหลือร้อยละ 5 นอกจากนี้
กลุ่มบริษัทได้ขายเงินลงทุนร้อยละ 9 ในหุ้นทุนของบริษัทอะโรเมติกส์ (ประเทศไทย) จำกัด
(มหาชน) (ซึ่งปัจจุบันควบรวมเป็นบริษัทปตท. อะโรเมติกส์และการกลั่น จำกัด (มหาชน))

-   เอสซีจี เปเปอร์ ได้ลงทุนในบริษัทต่างๆ ที่สำคัญ ดังนี้

    -   ลงทุนในหุ้นสามัญทั้งหมดของบริษัทไทยคอนเทนเนอร์ระยอง จำกัด
        ซึ่งเป็นบริษัทที่จัดตั้งใหม่เพื่อผลิตแผ่นกระดาษลูกฟูก
        (สัดส่วนการถือหุ้นทางตรงและทางอ้อมโดย SCC คิดเป็นร้อยละ 68.86)

    -   ลงทุนในหุ้นสามัญของบริษัท Vina Kraft Paper Company Limited
        ซึ่งเป็นบริษัทที่จัดตั้งใหม่และร่วมลงทุนกับบริษัท Rengo Company Limited
        ประเทศญี่ปุ่น เพื่อผลิตกระดาษอุตสาหกรรมในประเทศเวียดนาม
        โดยมีสัดส่วนการถือหุ้นร้อยละ 70 (สัดส่วนการถือหุ้นทางตรงและทางอ้อมโดย SCC
        คิดเป็นร้อยละ 68.86)

    -   ลงทุนซื้อหุ้นสามัญทั้งหมดของบริษัทในต่างประเทศซึ่งประกอบธุรกิจบรรจุภัณฑ์ จำนวน 2
        บริษัท คือ บริษัท TCG Rengo Subang (M) Sdn. Bhd. ในประเทศมาเลเซีย
        และบริษัท TCG Rengo Subang (S) Limited ในประเทศสิงคโปร์
        (สัดส่วนการถือหุ้นทางตรงและทางอ้อมโดย SCC คิดเป็นร้อยละ 68.86)

    -   ลงทุนในหุ้นสามัญของบริษัทไทยบริติช ดีโพสต์ จำกัด
        ซึ่งเป็นบริษัทที่จัดตั้งขึ้นมาใหม่เพื่อดำเนินธุรกิจหลักเกี่ยวกับการบริการจัดพิมพ์ข้อมูลและเอกสารสำคัญพร้อมจัดส่ง
        โดยมีสัดส่วนการถือหุ้นร้อยละ 51 (สัดส่วนการถือหุ้นทางตรงและทางอ้อมโดย SCC
        คิดเป็นร้อยละ 24.98)

        -   เอสซีจี การลงทุน ลงทุนในหุ้นสามัญของบริษัทสยาม คูโบต้า แทรกเตอร์ จำกัด
            ซึ่งเป็นบริษัทที่จัดตั้งใหม่ และร่วมลงทุนกับ Kubota Corporation ประเทศญี่ปุ่น
            เพื่อผลิตรถแทรกเตอร์เพื่อการเกษตรในประเทศไทย โดยมีสัดส่วนการถือหุ้นร้อยละ
            40

จากการที่บริษัทปูนซิเมนต์ไทย จำกัด (มหาชน) ดำเนินธุรกิจในลักษณะบริษัทโฮลดิ้ง
โดยเข้าไปถือหุ้นหรือลงทุนในธุรกิจต่างๆ ดังนั้น เพื่อให้เกิดความชัดเจนในการบริหารงาน
การจัดการทรัพยากรอย่างมีประสิทธิภาพ
เสริมสร้างความแข็งแกร่งในการดำเนินธุรกิจตามแผนกลยุทธ์ระยะยาว
และสอดคล้องกับการบริหารองค์กรตามหลักบรรษัทภิบาล บริษัทได้จัดผังการบริหารงาน ดังนี้

-   กลุ่มธุรกิจหลัก 5 กลุ่มธุรกิจ ได้แก่ เอสซีจี เคมิคอลส์ เอสซีจี เปเปอร์ เอสซีจี ซิเมนต์
    เอสซีจี ผลิตภัณฑ์ ก่อสร้าง และเอสซีจี ดิสทริบิวชั่น

-   เอสซีจี การลงทุน

  สรุปลักษณะการประกอบธุรกิจของแต่ละกลุ่มธุรกิจได้ ดังนี้

เอสซีจี เคมิคอลส์

ธุรกิจเคมีภัณฑ์ของเอสซีจีบริหารงานโดยบริษัทโฮลดิ้ง (Holding Company) ชื่อ “บริษัทเอสซีจี
เคมิคอลส์ จำกัด” โดยเป็นผู้ผลิตเม็ดพลาสติกโพลิโอเลฟินส์แบบครบวงจร (Integrated
Producer) ซึ่งประกอบด้วยการผลิตทั้งอุตสาหกรรมปิโตรเคมีขั้นต้น (โอเลฟินส์)
และอุตสาหกรรมปิโตรเคมีขั้นปลาย (โพลิโอเลฟินส์) นอกจากนี้
ธุรกิจยังได้ลงทุนในธุรกิจผลิตและจำหน่ายเม็ดพลาสติกพีวีซีผ่านการถือหุ้นในบริษัทไทยพลาสติกและเคมีภัณฑ์
จำกัด (มหาชน)

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังผลิต             | -   โอเลฟินส์ 1,200,000 ตันต่อปี                    |
|                     |                                                |
|                     | -   โพลิโอเลฟินส์ 1,080,000 ตันต่อปี                 |
|                     |                                                |
|                     | -   พีวีซี 766,000 ตันต่อปี                          |
+---------------------+------------------------------------------------+
| ผลิตภัณฑ์หลัก           | โอเลฟินส์ โพลิโอเลฟินส์ และพีวีซี                      |
+---------------------+------------------------------------------------+
| จุดเด่นที่สำคัญ          | -   มีความสามารถในการแข่งขันสูงในผลิตภัณฑ์ปิโตรเคมีขั้นต้น |
|                     |                                                |
|                     | -   มีต้นทุนการผลิตโอเลฟินส์ / โพลิโอเลฟินส์ที่ต่ำ         |
|                     |                                                |
|                     | -   มีฐานตลาดครอบคลุม 109 ประเทศ                 |
+---------------------+------------------------------------------------+
| นโย                 | -   เน้น Product Portfolio                      |
| บายหลักในการดำเนินงาน |     ของโพลิโอเลฟินส์และพีวีซีที่ธุรกิจมีความสามารถ        |
|                     |     ในการแข่งขัน                                 |
|                     |                                                |
|                     | -   สร้างความเป็นผู้นำในภูมิภาคสำหรับโอเลฟินส์          |
|                     |     โพลิโอเลฟินส์ และพีวีซี                          |
|                     |                                                |
|                     | -   ขยายตลาดไปยังภูมิภา                           |
|                     | คต่างๆทั่วโลกและขยายสาขาการขายในภูมิภาคหลักๆอย่างทั่วถึง |
|                     |                                                |
|                     |  เพื่อรับทราบข้อมูลตลาดและข่าวสารต่างๆได้อย่างทันท่วงทีและ |
|                     |     ลดความเสี่ยงจากความผันผวนของตลาด              |
+---------------------+------------------------------------------------+
| นโยบายในการพัฒนาธุรกิจ | -                                              |
|                     |   มองหาโอกาสทางธุรกิจในอุตสาหกรรมทั้งในและต่างประเทศ |
|                     |     โดยเฉพาะ ในผลิตภัณฑ์โอเลฟินส์ โพลิโอเลฟินส์ และพีวีซี |
|                     |                                                |
|                     | -   พัฒนาสินค้ามูลค่าเพิ่มสูงและเพิ่มความหลากหลายของสินค้า |
|                     |     โดยคิดค้นนวัตกรร                              |
|                     | มด้านสินค้าและการบริการเพื่อตอบสนองความต้องการของลูกค้า |
|                     |     และเตรียมรับมือกับการแข่งขันที่สูงขึ้น                |
|                     |                                                |
|                     | -   พ                                          |
|                     | ัฒนากระบวนการผลิตและจัดจำหน่ายให้มีประสิทธิภาพดียิ่งขึ้นด้วย |
|                     |     ระบบการจัดการผลผลิตทั่วทั้งองค์กร (TPM)           |
|                     |     และระบบการบริหารคุณภาพ ทั่วทั้งองค์กร (TQM)       |
|                     |     เพื่อลดต้นทุนและควบคุมคุณภาพของกระบวนการผลิตค     |
|                     | วบคู่ไปกับการจัดการด้านสิ่งแวดล้อมอย่างต่อเนื่องและเหมาะสม |
+---------------------+------------------------------------------------+

เอสซีจี เปเปอร์

บริษัทเอสซีจี เปเปอร์ จำกัด (มหาชน) ได้จดทะเบียนจัดตั้งบริษัทตั้งแต่ปี 2523
โดยการร่วมทุนระหว่างบริษัทปูนซิเมนต์ไทย จำกัด และบริษัทสยามคราฟท์ จำกัด
โดยประกอบธุรกิจผลิตและจำหน่ายเยื่อกระดาษ มีทุนจดทะเบียนเริ่มแรก 100 ล้านบาท
ใช้ชื่อบริษัทเยื่อกระดาษสยาม จำกัด บริษัทได้จดทะเบียนแปรสภาพเป็นบริษัทมหาชนในปี 2537
โดยใช้ชื่อบริษัทเยื่อกระดาษสยาม จำกัด (มหาชน) และเพิ่มทุนจดทะเบียนเป็น 1,400 ล้านบาท
ปัจจุบันมีทุนจดทะเบียน 1,563 ล้านบาท
บริษัทได้เพิกถอนหุ้นออกจากตลาดหลักทรัพย์แห่งประเทศไทยในปี 2546
และได้เปลี่ยนชื่อบริษัทเป็นบริษัทเอสซีจี เปเปอร์ จำกัด (มหาชน) ในเดือนเมษายน 2550

บริษัทเอสซีจี เปเปอร์ จำกัด (มหาชน) และบริษัทย่อยเป็นบริษัทผู้ผลิตเยื่อกระดาษ
กระดาษและบรรจุภัณฑ์ คุณภาพสูงแบบครบวงจรแห่งเดียวในประเทศไทย ประกอบด้วยกิจการหลัก
คือ เยื่อกระดาษและกระดาษพิมพ์เขียน กระดาษอุตสาหกรรม และบรรจุภัณฑ์

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังผลิต             | -   กระดาษอุตสาหกรรม 1,880,000 ตันต่อปี            |
|                     |                                                |
|                     | -   บรรจุภัณฑ์ 692,000 ตันต่อปี                      |
|                     |                                                |
|                     | -   เยื่อกระดาษ 430,000 ตันต่อปี                    |
|                     |                                                |
|                     | -   กระดาษพิมพ์เขียน 570,000 ตันต่อปี                |
+---------------------+------------------------------------------------+
| ผลิตภัณฑ์หลัก           | กระดาษคราฟท์ กระดาษกล่องขาวเคลือบ กล่องกระดาษลูกฟูก  |
|                     | เยื่อกระดาษ กระดาษพิมพ์เขียน                        |
+---------------------+------------------------------------------------+
| จุดเด่นที่สำคัญ          | -   เป็นธุรกิจการผลิตเยื่อกระดาษ กระดาษและบรรจุภัณฑ์    |
|                     |     ที่ครบวงจรแห่งเดียว ในประเทศไทย                |
|                     |                                                |
|                     | -   คุณภาพกระดาษได้มาตรฐานโลก (World Class)      |
|                     |                                                |
|                     | -   มีการสร้างสรรค์นวัตกรรม (Innovation)           |
|                     |     ในการผลิตสินค้าและบริการอย่างต่อเนื่อง             |
|                     |                                                |
|                     | -                                              |
|                     |  มีช่องทางการจำหน่ายในประเทศและระบบการตลาดที่เข้มแข็ง |
|                     |     รวมทั้งส่งออกไปจำหน่ายในต่างประเทศทั่วโลก         |
|                     |                                                |
|                     | -   ม                                          |
|                     | ีความสามารถในการควบคุมต้นทุนการผลิตได้อย่างมีประสิทธิภาพ |
|                     |                                                |
|                     | -   มีระบบการจัดการอย่างมีคุณภาพทั้งองค์กร (Total      |
|                     |     Quality Management - TQM)                  |
+---------------------+------------------------------------------------+
| นโย                 | -   รักษาความเป็นผู้นำตลาดในประเทศ                 |
| บายหลักในการดำเนินงาน |                                                |
|                     | -   มุ่งสู่ก                                       |
|                     | ารเป็นบริษัทผู้ผลิตกระดาษและบรรจุภัณฑ์ชั้นนำในภูมิภาคอาเซียน |
|                     |                                                |
|                     | -   มุ่งเน้นกลยุทธ์การเติบโตทางธุรกิจแบบยั่งยืน           |
|                     |     ให้ผลตอบแทนที่ดีต่อผู้ถือหุ้น และ Stakeholders       |
|                     |                                                |
|                     | -   ให้ความสำคัญต่อการรักษาสิ่งแวดล้อม                |
+---------------------+------------------------------------------------+
| นโยบายในการพัฒนาธุรกิจ | -   ปรับปรุงเครื่องจักรที่มีอยู่ให้มีประสิทธิภาพสูงขึ้น         |
|                     |                                                |
|                     | -   มุ่งพัฒนาสินค้าใหม่เพื่อตอบสนองความต้องการของตลาด   |
|                     |                                                |
|                     | -   แสวงหาโอกาสในการขยายธุรกิจ โดยเน้น Merger and |
|                     |     Acquisition                                |
|                     |                                                |
|                     | -   พัฒนาความรู้ ทักษะ                             |
|                     |     และเพิ่มปร                                   |
|                     | ะสบการณ์ให้พนักงานทุกระดับให้มีความสามารถในการผลิตสินค้า |
|                     |     และให้บริการที่สามารถแข่งขันได้ในระดับสากล         |
|                     |     เพื่อมุ่งสู่การเป็นผู้ผลิตชั้นนำในระดับภูมิภาค            |
+---------------------+------------------------------------------------+

เอสซีจี ซิเมนต์

บริษัทเอสซีจี ซิเมนต์ จำกัด จัดตั้งขึ้นเมื่อวันที่ 11 พฤศจิกายน 2541
โดยรับโอนธุรกิจปูนซีเมนต์มาจากบริษัทปูนซิเมนต์ไทย จำกัด (มหาชน) เป็นผู้ผลิตผลิตภัณฑ์ปูนซีเมนต์
และผลิตภัณฑ์คอนกรีต ปัจจุบันมีธุรกิจหลัก 5 กลุ่มผลิตภัณฑ์ ได้แก่ ปูนซีเมนต์เทา ผลิตภัณฑ์คอนกรีต
ปูนสำเร็จรูป (มอร์ตาร์) ปูนซีเมนต์ขาว และวัสดุทนไฟ นอกจากนี้ ยังให้บริการในเรื่องการติดตั้ง
ซ่อมบำรุงโรงงานและเครื่องจักร การสอบเทียบเครื่องมือ
และการให้คำปรึกษาด้านการอนุรักษ์พลังงาน รวมถึงรับกำจัดกากของเสียจากโรงงานอุตสาหกรรม
(Industrial Waste)

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| กำลังผลิต             | ปูนซีเมนต์เทา                                     |
|                     |                                                |
|                     | -   ในประเทศ 23.20 ล้านตันต่อปี                    |
|                     |                                                |
|                     | -   ประเทศกัมพูชา 0.85 ล้านตันต่อปี                  |
+---------------------+------------------------------------------------+
| ผลิตภัณฑ์หลัก           | ปูนซีเมนต์เทา ผลิตภัณฑ์คอนกรีต (คอนกรีตผสมเสร็จ         |
|                     | พื้นคอนกรีตสำเร็จรูป และพื้นคอนกรีตอัดแรงชนิดดึงลวดทีหลัง   |
|                     | หรือ Post Tension) ปูนสำเร็จรูป ปูนซีเมนต์ขาว อิฐทนไฟ  |
|                     | และวัสดุทนไฟชนิดพิเศษ                              |
+---------------------+------------------------------------------------+
| ตราสินค้า             | -   ปูนซีเมนต์ ตราช้าง ตราเสือ                      |
|                     |                                                |
|                     | -   ผลิตภัณฑ์คอนกรีต ตราซีแพค                       |
+---------------------+------------------------------------------------+
| นโย                 | -   สร้างฐานธุรกิจเพื่อความเป็นผู้นำตลาดในระดับภูมิภาค    |
| บายหลักในการดำเนินงาน |     (Regional Leader)                          |
|                     |                                                |
|                     | -   รักษาระดับราคาและเสถียรภาพของตลาด             |
|                     |     ตลอดจนเสริมสร้างความเป็นผู้นำตลาดภายในประเทศ    |
|                     |                                                |
|                     | -   สร้างมูลค่าเพิ่มของสินค้าและบริการ (High Value     |
|                     |     Product & Service)                         |
|                     |                                                |
|                     | -                                              |
|                     |   ดำเนินการด้านการอนุรักษ์ทรัพยากรธรรมชาติและสิ่งแวดล้อม |
|                     |     ตลอดจนร่วมกิจกรรมสร้างสรรค์                    |
|                     |     พัฒนาสังคมและชุมชนอย่างต่อเนื่อง                  |
+---------------------+------------------------------------------------+
| นโยบายในการพัฒนาธุรกิจ | -   พัฒนาและปรับปรุงคุณภาพของสินค้าอย่างต่อเนื่อง        |
|                     |                                                |
|                     | -   ดำเนินการลดต้นทุนและค่าใช้จ่ายต่างๆ อย่างต่อเนื่อง    |
|                     |     โดยเฉพาะด้านพลังงานและวัตถุดิบ                  |
|                     |     โดยการใช้เชื้อเพลิงและวัตถุดิบทดแทน               |
|                     |                                                |
|                     | -   มุ่งพัฒนาความรู้ (Knowledge) ความชำนาญ (Skill)  |
|                     |     และความสามารถ (Competency) ให้พนักงานทุกระดับ  |
|                     |     ด้วยวิธีการพัฒนาหลายรูปแบบ                      |
|                     |                                                |
|                     | -   ส่งเสริมแนวคิดด                               |
|                     | ้านนวัตกรรมเพื่อนำมาใช้ในการพัฒนาผลิตภัณฑ์และวิธีการทำงาน |
+---------------------+------------------------------------------------+

เอสซีจี ผลิตภัณฑ์ก่อสร้าง

บริษัทเอสซีจี ผลิตภัณฑ์ก่อสร้าง จำกัด
ตั้งขึ้นเพื่อจัดการธุรกิจที่เกี่ยวข้องกับผลิตภัณฑ์วัสดุก่อสร้างและผลิตภัณฑ์ที่เกี่ยวข้องของเอสซีจี
โดยใช้เทคโนโลยีการผลิตและการควบคุมคุณภาพที่ทันสมัยระดับสากล
รวมทั้งมีทีมงานที่มีความเชี่ยวชาญสูง ทำให้ธุรกิจผลิตภัณฑ์ก่อสร้างของเอสซีจี
เป็นผู้นำทั้งตลาดในประเทศและภูมิภาคอาเซียน

+--------------------+-------------------------------------------------+
|  ข้อมูลที่สำคัญ         |                                                 |
+--------------------+-------------------------------------------------+
| กำลังผลิต            | -   กระเบื้องหลังคาไฟเบอร์ซิเมนต์ 40 ล้านตร.ม. ต่อปี     |
|                    |                                                 |
|                    | -   กระเบื้องหลังคาคอนกรีต 30 ล้านตร.ม. ต่อปี          |
|                    |                                                 |
|                    | -   กระเบื้องเซรามิก 105 ล้านตร.ม. ต่อปี              |
|                    |                                                 |
|                    | -   แผ่นฝ้า และผนัง 50 ล้านตร.ม. ต่อปี                |
|                    |                                                 |
|                    | -   ผลิตภัณฑ์คอนกรีต 3.5 ล้านตร.ม. ต่อปี               |
+--------------------+-------------------------------------------------+
| ผลิตภัณฑ์หลัก          | -   สินค้าหลังคา ประกอบด้วย กระเบื้องหลังคาไฟเบอร์ซิเมนต์ |
|                    |     กระเบื้องหลังคาคอนกรีต และกระเบื้องหลังคาเซรามิก    |
|                    |                                                 |
|                    | -   กระเบื้องเซรามิกปูพื้นและบุผนัง                     |
|                    |                                                 |
|                    | -   แผ่นฝ้าและผนัง                                 |
|                    |                                                 |
|                    | -   บล็อคคอนกรีต กระเบื้องคอนกรีตปูพื้นและบุผนัง          |
+--------------------+-------------------------------------------------+
| ตราสินค้า            | -   สินค้าหลังคา กระเบื้องตราช้าง ซีแพคโมเนีย EXCELLA,  |
|                    |     NeuStile และ AYARA                          |
|                    |                                                 |
|                    | -   กระเบื้องเซรามิกปูพื้นและบุผนัง ตรา COTTO, SGI      |
|                    |     Tiles, SOSUCO และ CAMPANA                   |
|                    |                                                 |
|                    | -   แผ่นฝ้าและผนัง ตราช้าง                          |
|                    |                                                 |
|                    | -   บล็อคคอนกรีต กระเบื้องคอนกรีตปูพื้นและบุผนัง ตราช้าง   |
+--------------------+-------------------------------------------------+
| จุดเด่นที่สำคัญ         | -   เป็นผู้นำตลาด โดยมีการพัฒนาผลิตภัณฑ์อย่างต่อเนื่อง      |
|                    |                                                 |
|                    | -   ต้นทุนการผลิตต่ำ                                |
|                    |                                                 |
|                    | -   มีเครือข่ายการกระจายสินค้าที่ดี (Dealer Network)    |
+--------------------+-------------------------------------------------+
| นโยบ               | -   รักษาความสามารถในการเป็นผู้นำตลาด               |
| ายหลักในการดำเนินงาน |     โดยการพัฒนาผลิตภัณฑ์และบริการ                    |
|                    |     ที่ตอบสนองต่อความต้องการของลูกค้าได้อย่างต่อเนื่อง     |
|                    |                                                 |
|                    | -   พัฒนาองค์กรและบุคลากรอย่างต่อเนื่อง                |
+--------------------+-------------------------------------------------+
| น                  | -   พัฒนาแนวคิดด้านนวัตกรรมมาใช้ในการพัฒนาผลิตภัณฑ์      |
| โยบายในการพัฒนาธุรกิจ |     กระบวนการผลิต รวมถึงกระบวนการทำงาน            |
|                    |                                                 |
|                    | -   สร้างอัตร                                     |
|                    | าการเติบโตโดยการเพิ่มธุรกิจและบริการที่ต่อเนื่องจากธุรกิจเดิม |
|                    |     โดยพัฒนาช                                    |
|                    | ่องทางการจำหน่ายสินค้าเพื่อให้ลูกค้าสามารถสอบถามข้อมูลสินค้า |
|                    |     รับคำปรึกษาและบริการออกแบบ                     |
|                    |     รวมถึงซื้อสินค้าและบริการได้ครบถ้วน                 |
|                    |                                                 |
|                    | -   เพิ่มการเติบโตของผลิตภัณฑ์ก่อสร้างในภูมิภาคอาเซียน     |
|                    |     โดยเพิ่มช่องทางการจำหน่ายสินค้า                   |
+--------------------+-------------------------------------------------+

เอสซีจี ดิสทริบิวชั่น

บริษัทเอสซีจี ดิสทริบิวชั่น จำกัด เป็น Holding Company ดำเนินธุรกิจเกี่ยวกับการค้า
การจัดจำหน่าย การให้บริการขนส่ง และการกระจายสินค้าทั้งในและต่างประเทศ
มีสินค้าหลักในกลุ่มวัสดุก่อสร้างและเคหะภัณฑ์ กว่า 50,000 รายการ
รวมทั้งสินค้าอุตสาหกรรมจากผู้ผลิตในกลุ่มเอสซีจีและนอกเอสซีจี
โดยในอนาคตจะนำสินค้านอกเอสซีจีเข้ามาจำหน่ายมากขึ้น เพื่อเพิ่มความหลากหลายของผลิตภัณฑ์

เอสซีจี ดิสทริบิวชั่น มีบริษัทหลักในกลุ่ม ได้แก่

-   บริษัทเอสซีจี เน็ตเวิร์ค แมเนจเม้นท์ จำกัด ดำเนินธุรกิจการจัดจำหน่ายในประเทศ

-   บริษัทเอสซีจี โลจิสติกส์ แมเนจเม้นท์ จำกัด ดำเนินธุรกิจกระจายสินค้า
    ซึ่งครอบคลุมการให้บริการด้านการจัดส่ง และการบริหารศูนย์กระจายสินค้าในประเทศ
    ลูกค้าภายในเอสซีจีและภายนอกเอสซีจี

-   บริษัทค้าสากลซิเมนต์ไทย จำกัด ดำเนินธุรกิจการค้าระหว่างประเทศ

-   บริษัทเอสซีจี เอ็กซพีเรียนซ์ จำกัด เป็นศูนย์แสดงนวัตกรรม
    เทคโนโลยีด้านการก่อสร้างและตกแต่งของเอสซีจี

วิสัยทัศน์

ภายในปี 2558 เอสซีจี ดิสทริบิวชั่น จะเป็นที่ยอมรับในฐานะผู้นำตลาดในประเทศกลุ่มอาเซียน
ซึ่งให้บริการด้านโลจิสติกส์อย่างเหมาะสมกับแต่ละพื้นที่
พัฒนาและบริหารช่องทางการจัดจำหน่ายที่หลากหลาย
และให้บริการด้านการค้าระหว่างประเทศที่สอดคล้องกับความต้องการของลูกค้าแต่ละราย
ด้วยความรู้ความเข้าใจใน Supply Chain อย่างถ่องแท้
โดยเน้นกลุ่มสินค้าวัสดุก่อสร้างและสินค้าอุตสาหกรรม

เราจะเป็นองค์กรที่ให้ความสำคัญกับลูกค้าเป็นศูนย์กลาง
สามารถตอบสนองและได้รับความไว้วางใจจากคู่ค้า
โดยอาศัยการบริหารจัดการที่เป็นเลิศในระดับสากลและการใช้เทคโนโลยีอย่างสอดคล้องเต็มประสิทธิภาพ

+---------------------+------------------------------------------------+
| ข้อมูลที่สำคัญ           |                                                |
+---------------------+------------------------------------------------+
| ผลิตภัณฑ์หลัก           | การให้บริการจัดจำหน่ายและกระจายสินค้า                |
|                     | จากผู้ผลิตทั้งภายในและภายนอกเอสซีจี                   |
|                     | โดยมีเครือข่ายการจัดจำหน่ายในประเทศ                 |
|                     | ผ่านร้านโฮมมาร์ทและผู้แทนจำหน่ายของเอสซีจี (SCG        |
|                     | Authorized Dealer)                             |
|                     | รวมทั้งเครือข่ายการค้าระหว่างประเทศ                  |
+---------------------+------------------------------------------------+
| จุดเด่นที่สำคัญ          | มีเครือข่ายการกระจายสินค้าอยู่ทั่ว                      |
|                     | ประเทศ ตอบสนองความต้องการของผู้บริโภคอย่างทั่วถึงทุกกลุ่ม |
|                     |                                                |
|                     | -   มีเครือข่ายผู้ประกอบการขนส่ง                     |
|                     |     บริการจัดส่งและการบริหารคลังสินค้าที่ทันสมัย รวดเร็ว   |
|                     |     และมีประสิทธิภาพ                              |
|                     |                                                |
|                     | -   มีสำนักงานสาขา 34 แห่ง กระจายอยู่ใน 22          |
|                     |     ประเทศต่างๆ ทั่วโลก                           |
+---------------------+------------------------------------------------+
| นโย                 | -   การเสริมสร้างฐานธุรกิจหลักเดิมที่มีอยู่ให้แข็งแกร่งมากขึ้น |
| บายหลักในการดำเนินงาน |     แล                                         |
|                     | ะสร้างธุรกิจใหม่ที่มีศักยภาพให้มีความเจริญเติบโตอย่างต่อเนื่อง |
+---------------------+------------------------------------------------+
| นโยบายในการพัฒนาธุรกิจ | -   ให้ความสำคัญกับการรักษาลูกค้าหลัก (Strategic      |
|                     |     Customers) และผู้ผลิตหลัก (Strategic           |
|                     |     Suppliers) โดยการเพิ่มคุณค่าใน Supply Chain    |
|                     |     รวมทั้งขยายกลุ่มลูกค้าใหม่                        |
|                     |                                                |
|                     | -                                              |
|                     | ขยายผลการพัฒนาระบบการจัดจำหน่ายและโลจิสติกส์ในประเทศ |
|                     |     ให้ครอบคลุมสินค้าและกลุ่มลูกค้าเป้าหมาย รวมทั้ง       |
|                     |     พัฒนาช่องทางการจัดจำหน่ายและ โลจิสติกส์ใน ASEAN   |
|                     |     และเครือข่ายการนำเข้าส่งออก                    |
|                     |                                                |
|                     | -   ปรับปรุงกระบวนการทำงานให้มีประสิทธิภาพ โดย       |
|                     |     พัฒนาระบบเทคโนโลยีสารสนเทศ การใช้แนวทาง Total |
|                     |     Quality Management ในการทำงาน              |
|                     |     รวมทั้งการสนับสนุนให้เกิดนวัตกรรม (Innovation)    |
|                     |     ในการทำงานขึ้นภายในองค์กร                     |
+---------------------+------------------------------------------------+

เอสซีจี การลงทุน

ธุรกิจการลงทุน โดยบริษัทซิเมนต์ไทยโฮลดิ้ง จำกัด
จัดตั้งขึ้นเพื่อทำหน้าที่บริหารเงินลงทุนในธุรกิจร่วมทุนของ เอสซีจี ประกอบด้วย
ธุรกิจเครื่องจักรกลการเกษตร ธุรกิจยานยนต์ ธุรกิจชิ้นส่วนและอุปกรณ์ยานยนต์ ธุรกิจเหล็ก
และธุรกิจที่ดิน ทั้งนี้
จะได้รับผลตอบแทนจากการลงทุนในรูปของเงินปันผลและค่าธรรมเนียมการจัดการ

เอสซีจี การลงทุน มีแนวทางในการพัฒนาธุรกิจต่างๆ ภายในกลุ่ม
โดยได้รับความร่วมมือและสนับสนุนจากผู้ลงทุนรายหลักในการวางมาตรการควบคุม
ลดต้นทุนและค่าใช้จ่าย แนะนำผลิตภัณฑ์ใหม่หรือขยายตลาดไปต่างประเทศ มากขึ้น
ตลอดจนพัฒนาสินค้าและบริการเพื่อตอบสนองความต้องการของลูกค้า
เพื่อมุ่งหวังให้ธุรกิจพัฒนาความสามารถในการดำเนินงานทั้งในด้าน Operating Performance
และ Cash Generation สูงสุด

โครงสร้างรายได้

  ประจำปี 2552

[]

  หมายเหตุ: ข้อมูลงบการเงินจำแนกตามประเภทธุรกิจก่อนปรับปรุงรายการระหว่างกลุ่มธุรกิจ

* ส่วนแบ่งกำไรจากเงินลงทุนในบริษัทร่วมและกิจการที่ควบคุมร่วมกันซึ่งบันทึกโดยวิธีส่วนได้เสีย
(Equity Method)

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น

[]

หมายเหตุ: * สัดส่วนการถือหุ้นโดยตรง/อ้อม ของบริษัท บริษัทย่อย บริษัทร่วม และบริษัทอื่น